32000D0363
L 132/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 април 2000 година
относно правила по прилагането на Директива 95/64/ЕО на Съвета относно статистическите данни при превоз на товари и пътници по море
(нотифицирано под номер С(2000) 1134)
(текст от значение за ЕИП)
(2000/363/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/64/ЕО на Съвета от 8 декември 1995 г. относно статистическите данни при превоз на товари и пътници по море (1), изменена с Решение 98/385/ЕО на Комисията (2), и по-специално членове 4 и 12 от нея,
като има предвид, че:
(1)
Списъкът на пристанищата, установен с горното решение, следва редовно да се актуализира от Комисията.
(2)
Съдържанието на приложенията на посочената директива се нуждае от изменения.
(3)
Мерките, предвидени в настоящото решение, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (3),
ПРИЕ НАСТОЯЩОТО РЕШЕНИЕ:
Член 1
1. Приложения II, IV, V и VIII към Директива 95/64/ЕО се изменят, както следва:
1.
Приложение II: в класификацията на видове товари,
а)
в категорията „рол-он рол-оф“ (самоходни):
i)
описанието на подкатегорията „Лични автомобили и придружаващите ги ремаркета/каравани“ (код 52) се заменя с „Лични автомобили, мотоциклети и придружаващите ги ремаркета/каравани“;
ii)
добавя се допълнителна подкатегория „Други мобилни самоходни единици“ с код 59;
б)
в категорията „рол-он рол-оф“ (несамоходни):
i)
описанието на подкатегорията „Други мобилни единици“ (код 60) се заменя с „Мобилни несамоходни единици“;
ii)
описанието на подкатегорията „Самоходни каравани и други шосейни, селскостопански и промишлени ремаркета“ (код 60) се заменя със „Самоходни каравани и други шосейни, селскостопански и промишлени превозни средства“;
iii)
добавя се допълнителна подкатегория „Други мобилни несамоходни единици“ с код 69.
2.
Приложение IV: В списъка на кодовете за морските крайбрежни зони,
а)
след код „0012 Франция: Средиземно море“ се добавят нови кодове: „0013 Френски отвъдморски департаменти: Френска Гвиана“ и „0014 Френски отвъдморски департаменти: Мартиника и Гваделупа“ и „0015 Френски отвъдморски департаменти: Реюнион“;
б)
код „0043 Германия: Рейн“ се заменя с „0043 Германия: вътрешност“;
в)
код „0112 Испания: Средиземно море и Атлантически океан (Южен)“ се заменя с код „0112 Испания: Средиземно море и Атлантически океан (Южен), включително Балеарски и Канарски острови“.
3.
Приложение V: В списъка на кодовете за националност на плавателен съд,
а)
добавят се кодове „0051 Италия - първи регистър“ и „0052 Италия - международен регистър“;
б)
код „4611“ за Британските Вирджински острови се заменя с код „4680“;
в)
код „4612“ за Монсерат се заменя с код „4700“.
4.
Приложение VIII: В таблица „Данни В1“,
а)
в колона „Номенклатура“ величината: „Вид товар (само контейнер и рол-он рол-оф), приложение II (подкатегории 30, 31, 32, 33, 34, 50, 51, 52, 53, 54, 56, 60, 61, 62 и 63)“ срещу променливата „Вид товар“ се заменя с „Вид товар (само контейнер и рол-он рол-оф), приложение II (подкатегории 30, 31, 32, 50, 51, 52, 53, 54, 56, 59, 60, 61, 62, 63 и 69)“;
б)
последният ред в таблицата „Данни“ за всички три величини „Бруто тегло на товарите в тонове“, „Брой единици“ и „Брой на единиците без товар“ се добавят новите подкатегории „59“ и „69“.
2. Новите редакции на приложения, II, IV, V и VIII към Директива 95/64/ЕО, инкорпориращи измененията, посочени в параграф 1, се съдържат в приложение I към настоящото решение.
Член 2
Списъкът на пристанищата, съставен в приложение II към Решение 98/385/ЕО се заменя от актуализиран списък, кодиран и класифициран по държави и морски крайбрежни зони, съгласно предвиденото от приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 20 април 2000 година.